Ny Mercedes E-Klasse på trappene
Her er bilen fotografert under høydetesting i Spania – godt innpakket i kamuflasje.Selv om Mercedes-modellene allerede har mange felles familietrekk, vil likheten bli enda større når neste E-Klasse debuterer. Den deler nemlig plattform med den nye C-Klassen som ble lansert i 2014 – først som sedan, og deretter som stasjonsvogn. Plattformen har internkode MRA, en forkortelse for Modular Rear Architecture, altså en fleksibel plattform for biler med bakhjulsdrift. Mercedes holder heldigvis fortsatt fast ved dette prinsippet for mellomstore og store biler selv om småbilene har forhjulsdrift. Se flere bilder på BilNorge.noDen nye arkitekturen betyr lavere vekt takket være utstrakt bruk av aluminium og høyfast stål. Dermed kan Mercedes holde vekten på dagens nivå, eller lavere, selv om de velger å lage en noe større bil enn dagens modell. Basismotorene i nye E-Klasse blir firesylindrede bensin- og diesel-gulpere, men det ryktes også at Mercedes kommer tilbake med rekkeseksere. På samme måte som den nye V8-en fra AMG er satt sammen av to firere, kan rekkesekseren kombinere to tresylindrede motorer. Se: Neste Audi S4AMG-utgavene vil få den nye 4,0-liters twin turbo V8-motoren som erstatning for dagens 5,5-liter. Og som for C-Klasse vil det komme en brobygger mellom E 400 og AMG-modellene. Muligens vil denne ta over for dagens E 500, men det spørs om ikke Mercedes trenger et V8-alternativ for USA, Kina og Midtøsten. Hva vi også kan være sikre på er at E-Klasse som nye C-Klasse og S-Klasse vil komme som plug-in hybrid. Nye Mercedes E-Klasse lanseres trolig tidlig i 2016, Detroit eller Genève, som 2017-modell. Salgsmessig er det det Tesla Modell S som dominerer denne klassen. Hittil i år er det solgt 1833 Tesla, 730 Volvo V70, 420 BMW 5-serie, 302 Audi A6, 216 Skoda Superb og 206 Mercedes E-klasse, ifølge Opplysningsrådet for Veitrafikken.
Den er fortsatt et godt stykke unna, men Mercedes er stadig ute og tester neste generasjon E-Klasse.